
	Rydw i wedi gweithio ar hwn trwy ddefnyddio pwyntiau tebyg wrth drafod pwyntiau allweddol.

Dewiswch ymyrraeth sydd yn cefnogi dysgu a datblygiad disgybl/grŵp o ddisgyblion.  Adfyfyriwch yn feirniadol ar ei botensial i sicrhau cynnydd disgyblion a’r heriau posib all ymddangos.
Bydd yr aseiniad hwn yn cynnwys trafod ymyrraeth a all gefnogi datblygiad disgybl yng Nghyfnod Allweddol dau. (CA2) Hefyd bydd yr aseiniad hwn yn cynnwys manteision yr ymyrraeth a ddewiswyd a'r heriau a all godi drwy ddefnyddio'r ymyrraeth benodol. Bydd yr ymyrraeth yn cael ei ddefnyddio ar gyfer plentyn benywaidd 10 oed o'r enw Elise. Cyn hynny roedd y plentyn hwn arfer byw gyda'i fam a oedd yn rhiant unig ac wedi bod yn ôl ac ymlaen aelwydydd gyda'u modryb sydd bellach wedi dod yn warcheidwad Elise. Mae datblygiad emosiynol Elise wedi bod yn hynod o gymhleth ac anodd oherwydd materion gartref ac mae hyn wedi bod yn amlwg yn yr ystafell ddosbarth wrth iddi gael trafferth gwneud perthynas gadarn gyda chyfoedion ac yn ffeindio hi'n anodd siarad yn agored i athrawes y dosbarth. Hefyd mae'n amlwg bod Elise yn ffeindio hi'n anodd canolbwyntio mewn tasgau dosbarth a gorffen oherwydd ei brwydrau emosiynol. Ond mae Elise yn hoff iawn o dasgau creadigol megis Celf gan ei bod hi’n greadigol iawn. O ganlyniad i hyn, bydd yr ymyrraeth y byddaf yn ei drafod yn gysylltiedig â datblygiad emosiynol Elise. 
Cyn hynny roedd y disgybl hwn yn byw gyda'u mam a oedd yn cael trafferth gyda phroblemau camddefnyddio sylweddau a olygai fod Elise yn dod o dan fraced 'Profiadau niweidiol mewn plentyndod'. (ACEs) Mae plant ACE yn blant sydd wedi bod drwy ddigwyddiadau straen yn eu plentyndod fel cam-drin yn y cartref, rhieni yn rhoi’r gorau neu'n agored i gamddefnyddio sylweddau. Gall y ffactorau hyn gael effaith enfawr ar iechyd a lles plentyn ac o ganlyniad i fod yn ACE mae risg uwch o broblemau iechyd fel clefyd y galon ac yn fwy tebygol o fod yn rhan o droseddu. (Help Children Live Better, 2022) Mae ysgolion mewn sefyllfa unigryw lle gallant gyrraedd plant beth bynnag yw eu bywyd teuluol ac amgylchiadau y tu allan i'r ysgol. Mae ymyraethau yn yr ysgol yn caniatáu plant i wella eu hiechyd meddwl, eu lles a'u hymddygiad. Gall yr ymyraethau datblygiad emosiynol a ddefnyddir mewn ysgolion wella cyflawniad academaidd ac mae'n cael ei gysylltu'n helaeth â chanlyniadau mewn bywyd diweddarach i'r plentyn. (Sorgenfrei, 2021) Gan fod Elise yn byw gyda'i modryb o ganlyniad i faterion personol ei mam mae hi'n dod o dan fraced 'Plant mewn gofal'. (LAC) Mae gan bob cenedl yn y Deyrnas Unedig eu diffiniadau eu hunain o blentyn LAC ond yn gyffredinol plentyn LAC yw rhywun sy'n byw gyda rhieni maeth, perthnasau neu sy'n byw mewn cartref preswyl i blant. Gall hyn ddigwydd o ganlyniad i weld rhieni'r plentyn yn rhy sâl i ofalu am eu plentyn yn iawn. Hefyd mae'n bosib bod y plentyn mewn perygl sylweddol o niwed neu esgeulustod a all arwain at y plentyn yn dod yn blentyn LAC sy'n wir am Elise. (NSPCC, 2022) Mae'n hynod bwysig bod plentyn LAC yn cael digon o gefnogaeth broffesiynol i sicrhau bod lles y plentyn yn cael ei flaenoriaethu a bod yr ymarferwyr yn ymwybodol o effaith trawma a materion cyrhaeddiad y gallai'r plant hyn eu cael. (NICE, 2021, t.23) 
Yr ymyrraeth y byddaf yn ei drafod a fydd yn cael ei ddefnyddio ar gyfer datblygiad emosiynol Elise yw 'Cynorthwyydd Cymorth Llythrennedd Emosiynol' (ELSA) Defnyddir ELSA mewn ysgolion i gefnogi anghenion emosiynol plant, mae'r ymyrraeth hon yn dangos bod plant yn ddysgwyr gwell ac yn hapusach yn gyffredinol os yw eu hanghenion emosiynol yn cael sylw. (ELSA Network, 2017) Rwyf wedi dewis defnyddio ELSA fel ymyrraeth i Elise gan fy mod yn credu y bydd yn fuddiol iawn i'w datblygiad emosiynol wrth symud ymlaen i sicrhau ei bod yn gallu gweithio'n effeithiol yn y dosbarth a rheoli ei hemosiynau.
Yn ystod yr aseiniad hwn byddaf yn trafod sut y bydd yr ymyrraeth a ddewiswyd sef ELSA yn cefnogi datblygiad a chynnydd Elise. Mae pwyslais enfawr ar gynnydd disgyblion yng Nghwricwlwm Cymru, a gyda'r defnydd o 'egwyddorion cynnydd' yn mynegi'r ffordd y mae'r disgyblion yn symud ymlaen. Mae'n amlwg bod dilyniant wedi'i wreiddio yn y dysgu yn yr ystafell ddosbarth sy'n golygu bod yr ymarferydd yn gallu gweld cynnydd gan y dysgwyr yn llawer mwy effeithiol. (Llywodraeth Cymru, 2022) Mae defnyddio ymyrraeth strwythuredig mewn ysgolion yn ffordd hynod effeithiol i athrawon tracio cynnydd a bylchau cyrhaeddiad agos mewn rhai meysydd o ddysgu plentyn. Y ffocws ar gyfer yr aseiniad hwn yw datblygiad emosiynol Elise a defnyddio ELSA fel yr ymyrraeth. Yn ystod ymyraethau emosiynol a chymdeithasol mae'n cynnig lle diogel i'r disgybl rannu eu meddyliau a'u teimladau gydag aelod o staff y gellir ymddiried ynddynt. (Hawthorne, 2021) Mae hyn yn hynod o bwysig i ddatblygiad emosiynol Elise wrth iddi cael trafferth siarad yn agored ac ymddiried mewn pobl oherwydd ei phrofiadau yn y gorffennol. Bydd yn hanfodol i Elise fod mewn gwagle diogel lle gall deimlo'n gyfforddus i archwilio a rhannu ei hemosiynau wrth deimlo'n gyfforddus. Mae'n hanfodol i athrawon ddeall a bod yn ymwybodol o bwysigrwydd ymyraethau a sut mae'n caniatáu i rai disgyblion symud ymlaen yn eu bywydau ysgol. Mae athrawon yn gallu arsylwi disgyblion yn yr ystafell ddosbarth ac o ganlyniad yn nodi problemau a allai ddigwydd fel ymddygiadol, yn academaidd neu'n emosiynol. Mae hyn wedyn yn caniatáu i ddisgyblion dderbyn yr ymyrraeth addas. (Lynch, 2019) Yn achos Elise byddai'r athrawes yn ymwybodol o frwydrau emosiynol Elise a'i phrofiadau yn y gorffennol sy'n golygu y bydden nhw'n ymwybodol bod Elise yn gymwys ar gyfer ymyrraeth ELSA.
Fel y soniwyd eisoes am y maes datblygu a fydd yn brif ffocws fydd datblygiad emosiynol Elise gan ddefnyddio ymyrraeth ELSA. Mae ymyrraeth ELSA yn ymyrraeth sy'n cael ei lywio gan dystiolaeth sy'n cael ei ddarparu gan gynorthwywyr addysgu ac yna'n cael ei oruchwylio gan seicolegwyr addysg. Mae'n amlwg bod rhaglen ELSA yn cael effaith gadarnhaol enfawr ar les disgybl a fydd yn hynod fuddiol i Elise yn yr ysgol. (Krause, 2019) Mae datblygiad cymdeithasol ac emosiynol yn ffactorau y mae Elise wedi'i chael hi'n anodd yn enwedig tra yn yr ysgol wrth iddi gael trafferth canolbwyntio a theimlo'n emosiynol yn gyson. Mae damcaniaeth ymlyniad John Bowlby (1958) yn awgrymu y gall perthynas gynnar gyda gofalwyr gael effaith enfawr ar ddatblygiad cymdeithasol ac emosiynol plentyn yn ddiweddarach yn ei fywyd. Mae'r ymlyniad hyn y mae angen i blant eu cael yn sicrhau bod y plentyn yn cael yr amddiffyniad a'r gofal cywir. Mae'r ddamcaniaeth hon yn awgrymu bod plant a gafodd gymorth gan eu rhieni eu plentyndod cyfan yn fwy tebygol o deimlo'n ddiogel. Ar y llaw arall gall plant sydd ddim yn profi'r math yma o gefnogaeth ac sydd wedi teimlo ymdeimlad o esgeulustod gael trafferth gyda'u hemosiynau a phrofi pryder. (Cherry, 2020) Gall hyn esbonio'r trafferthion mae Elise wedi'u cael yn emosiynol ac yn gymdeithasol gan fod ganddi berthynas wael gyda'i rhoddwyr gofal cynnar a phrofi esgeulustod sydd o ganlyniad wedi ei niweidio'n emosiynol ac yn gymdeithasol. Efallai mai dyma'r rheswm pam fod Elise yn ffeindio hi'n anodd gwneud perthynas gadarn gyda chyfoedion ac yn ei ffeindio hi'n anodd trafod ei hemosiynau'n gyfforddus. Gall hyn gysylltu â chefndir Elise a'i bod yn blentyn ACEs sef beth yr wyf wedi'i thrafod wrth gyflwyno'r aseiniad hwn. Mae'n dod yn ôl i'r ymlyniad a'r patrwm o berthynas sydd gan blentyn yn gynnar yn eu bywydau nad oedd yn brofiad cadarnhaol i Elise yn tyfu i fyny mewn tŷ rhiant sengl adref gyda mam a oedd yn  camddefnyddio sylweddau.
 Mewn astudiaeth yn y DU (2014) profodd 47% o bobl o leiaf un ACE gyda 9% yn cael pedwar neu fwy o ACEs ac Elise yn cwympo mewn i’r fraced y 9% hwnnw a all fod â llawer o cangeniadau. Y hiraf y mae rhywun yn profi'r ACEs hyn y mwyaf y bydd yn effeithio ar feysydd o'u datblygiad (GIG, 2023) ac wrth i Elise fod yn ôl ac ymlaen aelwydydd yn profi hyn mae'n amlwg yr effaith y mae wedi'i chael arni'n emosiynol. Mae mwy o risgiau sy'n dod o ganlyniad i fod yn blentyn ACE yn tyfu i fyny gyda lefelau uchel o straen teuluol sy'n gallu effeithio ar eu lles yn sylweddol. Dau ffactor o blentyn ACE sy'n gallu cysylltu ag Elise y mae Wisner (2022) yn ei drafod yw bod y plant hyn yn gallu tyfu i fyny gyda theulu sydd ddim yn rhannu eu teimladau a fydd yn ei gwneud hi'n anodd iawn i blentyn siarad yn agored os nad ydyn nhw wedi arfer ag e. Y ffactor arall sy'n cysylltu ag Elise yw y gallai plant ACE ffeindio hi'n anodd gwneud perthynas gadarn gyda phobl o ganlyniad i brofi esgeulustod a methu ymddiried sef yn union beth mae rhywun fel Elise yn ei ffeindio’n anodd. (Wisner, 2022) Dyma reswm arall pam y gall gweithredu ELSA fod yn hynod fuddiol i Elise gan y gall ganiatáu iddi weithio ar ei datblygiad emosiynol drwy ymddiried yn y gweithiwr cymorth a rhannu ei theimladau'n agored. 
Yn ogystal, mae Elise yn blentyn LAC yr wyf hefyd wedi'i drafod yn fyr yn fy nghyflwyniad. Mae Jones (2011) yn trafod LAC mewn erthygl sy'n canolbwyntio ar yr hyn y gall effeithiau bod yn LAC ei gael ar blentyn. Fel arfer bydd plentyn yn cael ei osod y tu allan i gartref ei rieni am resymau fel cam-drin, esgeulustod ac amgylchiadau eraill na fydd yn caniatáu i'r rhieni ofalu am eu plentyn sy'n cysylltu â sefyllfa Elise. Bydd plant LAC yn fwy tebygol o brofi risgiau fel tlodi ,amddifadedd megis incwm isel a thor-perthynas a all o ganlyniad gael effaith hirdymor ar y plentyn yn ddiweddarach yn ei fywyd. (Jones, 2011) Er bod Elise bellach yn byw gyda'i modryb ac yn cael ei charu gan ei modryb mae hi'n dal i gael trafferthion emosiynol gan ei bod wedi bod yn ôl yn byw gyda'i mam ar adegau penodol yn ei bywyd ond yna'n gorfod symud yn ôl i mewn gyda'i modryb. O ganlyniad mae Elise wedi ei ffeindio hi'n anodd ac yn cael trafferth deall pam nad yw hi'n gallu symud i fyw gyda'i mam. Y teimlad hwn o ddryswch ac esgeulustod yw pam mae Elise yn ffeindio hi'n anodd yn emosiynol ac oherwydd hyn bydd ymyrraeth ELSA yn hynod o fuddiol iddi. 
Byddai'r ysgol yn cysylltu â rhiant neu warcheidwad y plentyn i ddweud y bydd y plentyn yn cael ymyrraeth ELSA, i Elise byddai ei modryb yn cael ei chysylltu. Mae ymgysylltiad rhieni yn hynod bwysig gan fod gan rieni ddylanwad mor gryf ar eu plentyn sydd yn llawer cryfach nag unrhyw athro neu ffrind. Mae cael rhieni cefnogol sy'n rhan o addysg eu plentyn yn gallu ysbrydoli ac annog y plentyn i ddatblygu arferion dysgu cadarnhaol. (Positive Action, 2021) Ar y llaw arall mae'n gallu bod yn anodd i blant sydd heb rieni sy'n cymryd rôl weithredol yn dysgu eu plant sy'n gallu arwain at blant yn cael arferion dysgu negyddol. Mae'r cysylltiadau yma gydag Elise gan nad oes ganddi riant sydd ynghlwm â'i haddysg sy'n amlwg wedi cael effaith negyddol ar ei haddysg a'i datblygiad emosiynol. Er bod modryb Elise yn gefnogol ac yn deall anghenion datblygiad emosiynol Elise mae'n dal yn anodd i Elise gan ei bod wedi drysu pam nad oes gan ei fam y rôl hon. Mae'r awdur Whalley (2007) yn trafod cynnwys rhieni yn dysgu eu plentyn a chanlyniadau cadarnhaol hyn. Mae Whalley yn gwneud pwynt pwysig drwy ddweud bod y dull o ymgysylltu a ddefnyddir yn wahanol i bob teulu gan fod pob teulu'n wahanol. Mae'n rhaid addasu'r ffordd y mae athrawon yn gweithio er mwyn sicrhau bod anghenion teuluoedd gwahanol yn cael eu diwallu gan fod sefyllfaoedd pawb yn wahanol. (Whalley, M. 2007, t. 33-52) Mae hyn yn cysylltu ag Elise gan na fyddai'r ysgol yn cysylltu â rhieni Elise byddent yn ymwybodol o'i hamgylchiadau ac yn cysylltu â'i modryb am ei hymyrraeth a'i datblygiad emosiynol. Mae Whalley hefyd yn trafod sut y gall hyn helpu'r ymarferydd i ddarparu'r addysg orau i'r plentyn. Mae'r broses o rannu syniadau gyda rhieni am ddatblygiad plant a gwrando ar rieni yn siarad am eu plant eu hunain yn helpu i fynegi eu haddysgeg yn fwy effeithiol. Gall hyn helpu Elise er bydd yr ysgol yn cysylltu â'i modryb mae'n dal i fod yn aelod o'r teulu sy'n ei hadnabod yn arbennig o dda. Gall y fodryb gyfrannu syniadau a gwybodaeth a fydd yn caniatáu i ymyrraeth ELSA Elise fod yn fwy effeithiol a fydd, o ganlyniad, yn helpu gyda datblygiad emosiynol Elise.

 Mae theori yn awgrymu bod datblygiad emosiynol yn gyfuniad o Fioleg ac amgylchedd sy'n cysylltu â dadl 'Natur yn erbyn magwraeth'. Mae cymhwysedd emosiynol yn hynod o bwysig wrth ystyried datblygiad emosiynol plentyn ac mae gwaith Saarni (1999) yn rhestru ffactorau cymhwysedd emosiynol. Mae'r rhain yn cynnwys, ymwybyddiaeth o'u cyflwr emosiynol eu hunain, yn ymwybodol o emosiynau pobl eraill a'r teimlad o fod yn rheoli eu cyflwr emosiynol eu hunain. (Doherty, Hughes, 2013, t. 329-334) Yn ogystal, mae Steiner (2003) yn trafod pwysigrwydd llythrennedd emosiynol sy'n disgrifio sut rydym yn mynegi ein teimladau personol ac yn deall emosiynau pobl eraill. Bellach mae iechyd emosiynol, cymdeithasol a meddyliol yn cael sylw mwy mewn ysgolion sydd o ganlyniad yn helpu gyda llythrennedd cymdeithasol plentyn. Mae hyn yn hanfodol i Elise wrth iddi gael trafferth gyda'i llythrennedd cymdeithasol gan ei bod yn ei ffeindio hi'n anodd deall a phrosesu ei hemosiynau, dyma pam y bydd ymyrraeth ELSA yn fuddiol iawn i'w datblygiad emosiynol.
Nawr, hoffwn symud ymlaen i siarad am yr ymyrraeth a fydd yn cael ei roi ar waith i Elise sef ELSA. Datblygwyd yr ymyrraeth hon gan Sheila Burton sy'n Seicolegydd Addysg. Y rheswm pam y sefydlwyd ymyrraeth ELSA oedd sicrhau bod ysgolion yn cefnogi anghenion emosiynol eu disgyblion gyda'r adnoddau sydd ganddynt o fewn yr ysgol. Y ffordd mae hyn yn cael ei gyflawni yw drwy hyfforddi cynorthwywyr addysgu i gyflwyno rhaglenni cymorth i ddisgyblion sydd ag angen datblygiad emosiynol am amrywiaeth o resymau. (ELSA Network, 2017) Yn ôl Twinkl, pan fydd plentyn yn gymwys i gael ymyrraeth ELSA, mae'n hynod bwysig nodi pa fath o gefnogaeth emosiynol y bydd y disgybl penodol yn elwa ohono fwyaf gan y bydd hyn yn sicrhau'r cynnydd mwyaf effeithiol i'r disgybl. I gysylltu hyn ag Elise, bydd y gweithiwr proffesiynol hyfforddedig yn ymwybodol o gefndir Elise. Mae hi'n blentyn ACEs , LAC , yn ffeindio hi'n anodd siarad yn agored a gwneud perthynas tra hefyd yn ystyried yr hyn mae Elise yn ei fwynhau yn yr ysgol fel gwersi creadigol. Bydd yr holl ffactorau hyn yn cael eu hystyried wrth benderfynu pa fath o weithgaredd a chefnogaeth emosiynol y bydd Elise yn ei dderbyn yn ystod ei sesiynau ELSA. Cynghorir i gynllunio gwerth tymor o waith lle mae nodau clir i'r disgybl weithio tuag ato gan mai dim ond ychydig o achosion lle mae ELSA yn nodwedd barhaol o system gymorth disgybl yn eu blynyddoedd ysgol. (Twinkl, d.d) Wrth ystyried hyn i gyd bydd y gweithgaredd a ddewiswyd ar gyfer sesiynau ELSA Elise yn rhywbeth y bydd hi'n teimlo'n gyfforddus yn cymryd rhan ynddo ac yn ei fwynhau.
 Enw'r gweithgaredd yw 'Mood starfish' sy'n weithgaredd creadigol i Elise agor lan a thrafod ei hemosiynau wrth fod yn greadigol sef yr hyn mae hi'n ei fwynhau. Cysyniad y gweithgaredd yw ysgrifennu 8-12 o emosiynau a theimladau gwahanol yn gyntaf eich bod yn teimlo'n gyffredinol er enghraifft hapus, drist, grac, ofnus, pryderus, dryslyd. Bydd hyn yn caniatáu i Elise fod yn ymwybodol o'r gwahanol emosiynau y mae hi'n eu teimlo ac i fod yn ymwybodol ei bod yn hollol normal i deimlo llawer o emosiynau. Yna bydd yr arbenigwr ELSA yn trafod yr emosiynau hyn gydag Elise i fod yn glir o sut mae hi'n teimlo ar y foment honno a phan fydd hi'n teimlo'r emosiynau gwahanol hyn. Ar ôl ysgrifennu'r emosiynau bydd Elise wedyn yn tynnu wynebau ar luniau o sêr-bysgodyn sy'n cyfateb i'r emosiwn penodol a fydd wedyn yn dod yn 'mood starfish'. Yn ogystal, bydd hi wedyn yn cael y cyfle i liwio a dylunio'r sêr-bysgodyn fodd bynnag mae hi'n hoffi sy'n ychwanegu'r elfen ohoni hi yn gwneud yr hyn mae hi'n ei fwynhau sef creu gweithgareddau creadigol. (Ysgol Gynradd S, 2020) Mae rhieni ac athrawon yn aml yn ei ffeindio hi'n hawdd siarad â phlant am deimladau ac emosiynau positif ond yn aml yn anodd trafod yr emosiynau negyddol y mae'r plentyn yn eu profi. (LoBue, 2019) Gellir defnyddio'r sêr-bysgodyn hyn fel ffordd i Elise fynegi ei hemosiynau gan ei bod yn ei ffeindio hi'n anodd siarad yn agored am sut mae hi'n teimlo. I ddechrau gall Elise ddangos i'r gweithiwr proffesiynol hyfforddedig y sêr-bysgodyn sy'n cysylltu â pha emosiwn mae hi'n ei deimlo yna mae'n annog trafodaeth ynglŷn â pham ei bod hi'n teimlo'r emosiwn penodol hwnnw. Fel arfer bydd ELSA yn gweithio gyda disgybl unwaith yr wythnos am dri deg munud i awr o sesiynau a fydd yn caniatáu digon o amser i siarad am bopeth sydd ei angen ar gyfer y sesiwn honno. Bydd hyn yn cynnwys, trafodaeth gyflym ar sut mae'r plentyn ar y diwrnod penodol hwnnw a sut maen nhw'n teimlo, trafod beth gafodd ei drafod y sesiwn ddiwethaf, siarad am yr amcan newydd sydd ar waith ac yna i gloi'r sesiwn. (ELSA Network, 2017) O ganlyniad, bydd ymyraethau ELSA Elise yn digwydd unwaith yr wythnos ar yr un diwrnod i sicrhau bod Elise yn ymwybodol o'r diwrnod y mae'n mynychu ymyrraeth ELSA. Bydd y sesiynau yn gyfrinachol rhwng Elise a'r gweithiwr cymorth ELSA i sicrhau bod Elise yn ymwybodol o'r gwagle diogel a'i bod yn gallu siarad yn agored gydag oedolyn dibynadwy. Bydd aelodau eraill o staff yn ymwybodol pam fod Elise yn derbyn ymyrraeth yr ELSA ond ni fyddant yn ymwybodol o'r hyn sy'n cael ei drafod o fewn y sesiynau. 
O fy mhrofiad pontio fe wnes i adrodd amrywiaeth o wybodaeth hanfodol am ymyrraeth ELSA a sut mae'n gweithio. Mae hyn yn cysylltu â'r hyn a drafodwyd yn flaenorol fel yn ystod fy mhrofiad pontio amlygwyd bod sesiynau ELSA yn cael eu cadw'n gyfrinachol. Gall athro'r dosbarth fod yn ymwybodol o rai elfennau fel sut mae'r plentyn yn teimlo'r diwrnod penodol hwnnw. Enghraifft o hyn yw y gallai Elise ddangos i'r athrawes ddosbarth ei 'mood starfish' ar ddechrau'r dydd i ddangos sut mae hi'n teimlo wrth iddi deimlo'n bryderus i agor lan am ei hemosiynau ond bydd unrhyw drafodaeth gan ymyrraeth ELSA yn aros rhwng y disgybl ac yn ymddiried yn oedolyn. Hefyd fe wnaeth yr ysgol bontio pwynt hynod bwysig na all gweithiwr cymorth ELSA addo i'r plentyn y bydd y problemau y maen nhw'n eu cael yn cael eu datrys gan fod hyn yn afrealistig. Rôl y gweithiwr proffesiynol yw caniatáu i'r plentyn ymddiried ynddyn nhw a sicrhau na fydd y plentyn yn ymwybodol na fydd eu problemau o reidrwydd yn cael eu trwsio ond yn sicr bydd yn gwella a gall y plentyn deimlo'n llawer hapusach ynddynt eu hunain. (Ysgol Llanhari, 2023)
Mae llawer o fanteision defnyddio ymyrraeth ELSA mewn ysgolion, mae Wong et al. (2020) yn trafod rhai o'r manteision hyn. Cynhaliwyd ymchwil (2020) gyda 12 disgybl yng Nghyfnod Allweddol Dau (CA2) a gafodd ymyrraeth ELSA am fis. Dangosodd yr ymchwil fod y plant yn gwerthfawrogi'r berthynas therapiwtig gadarnhaol a oedd ganddynt gydag aelod o staff ELSA a'u helpodd i ddatblygu strategaethau ymdopi penodol. (Wong et al, 2020) Mae hyn yn dangos pa mor fuddiol y gall yr aelod staff dibynadwy fod gyda'r plant sydd ag ymyrraeth ELSA gan ei fod yn caniatáu iddynt deimlo'n gyfforddus ac agor am eu teimladau. Ar y llaw arall mae Wilding (2016) yn trafod adborth a roddir gan rieni am ymyrraeth ELSA sy'n trafod rhai anfanteision o'r ymyrraeth. Mae'r anfanteision hyn yn cynnwys, gwella'r cyfathrebu yn yr ysgol gartref, targedau y cytunwyd arnynt ar gyfer y plentyn a'r canlyniadau. Hefyd mae estyniadau o raglen ELSA wedi cael ei drafod gan fod rhai yn credu nad oes gan rai plant yr ymyrraeth am y swm cywir o amser gan ei fod yn tueddu i gael ei asesu pob tymor. (Wilding, 2016) 
Yn ôl ymchwil gan Hills (2016) roedd ymyrraeth ELSA mewn ysgolion cynradd yn caniatáu i blant siarad yn agored am eu teimladau, meithrin gwytnwch a hunan-barch oedd y plentyn yn cael trafferth cyn yr ymyrraeth. Daeth yr ymchwil hon hefyd gan ddisgyblion a oedd yn cael ymyrraeth ELSA sy'n dangos yr effaith gadarnhaol y gall ELSA ei chael ar iechyd meddwl a lles disgyblion. (Hills, 2016) Dylai rhaglen ELSA helpu Elise i wella ei hunan-barch a deall yr emosiynau mae hi'n eu teimlo. Yn wahanol i hwn mae Hills hefyd yn trafod rhai anfanteision o ELSA a ddaeth o'r ymchwil yn 2016. Roedd yr anfanteision hyn yn cynnwys y plant sydd eisiau teimlo'n fwy parod cyn pob sesiwn ELSA a hefyd mwy o wybodaeth am beth fydd yn digwydd unwaith y bydd y rhaglen wedi gorffen. Mae'r canfyddiadau hyn yn hynod ddiddorol ac yn codi rhai pwyntiau hanfodol ynglŷn â'r ymyrraeth fel y dengys er bod yr ymyrraeth hon yn hynod gadarnhaol ac yn effeithiol ar ddatblygiad emosiynol plant mae anfanteision o hyd. Yn ogystal, i gyfeirio'n ôl at fy mhrofiad pontio (2023) bu'r aelod o staff ELSA hyfforddedig yn trafod rhai heriau o'r ymyrraeth benodol hon. Roedd hyn yn cynnwys staff gan fod angen aelod o staff sydd wedi'u hyfforddi ac os mai dim ond un aelod o staff ELSA sydd wedi'i hyfforddi yn yr ysgol gall hyn fod yn her. Hefyd gall arian fod yn broblem gan fod yr ymyraethau hyn yn costio arian i'w rhedeg a byddai ysgolion ag incwm isel yn ei ffeindio hi'n anodd gyda hyn sy'n golygu nad yw eu disgyblion yn derbyn potensial llawn yr ymyraethau hyn. O ganlyniad ni fydd cynnydd mor amlwg mewn rhai meysydd o ddatblygiad y plentyn, yn achos Elise dyma fyddai ei datblygiad emosiynol. (Ysgol Llanhari, 2023)
I gloi, mae'n hynod bwysig ystyried beth yw'r camau nesaf i Elise o ran ei hymyrraeth ELSA a'i datblygiad emosiynol. Byddai wedi derbyn ymyrraeth ELSA am tua 6 wythnos a fydd yn dymor lle bydd ei chynnydd yn cael ei asesu. Pe bai Elise yn treulio mwy na'r amser hwn gyda'r ELSA proffesiynol yna byddai'n amlwg nad oedd y nodau wedi eu cyrraedd. Os yw nodau'r rhaglen yn cael eu bwrw ac mae'r gweithiwr proffesiynol yn hapus gyda'r cynnydd a fyddai yn yr achos hwn yn ddatblygiad emosiynol Elise yna mae'n bosib y bydd rhywfaint o gefnogaeth ddilynol yn cael ei roi. Gallai hyn gynnwys peidio â gweld y disgybl mor aml ag unwaith yr wythnos ac am lai o amser nag arfer, yn lle rhoi'r gorau i'r gefnogaeth yn sydyn.  (Hampshire Services, D.D) Rwy'n credu y byddai datblygiad emosiynol Elise wedi gwella'n sylweddol drwy gydol y tymor o wneud ymyrraeth ELSA ond ni fydd ei phroblemau yn dal i fod yn gwbl well gan olygu y bydd y sesiynau cymorth dilynol hyn yn fuddiol iawn. Gallai posibilrwydd i Elise symud ymlaen fod i gael sesiynau sy'n weithgareddau sy'n seiliedig ar grwpiau a fydd yn gwella ei datblygiad cymdeithasol. Mae hyn yn rhywbeth mae Elise hefyd yn ffeindio’n anodd felly gall cael sesiynau cymorth dilynol sy'n cynnwys ei chyfoedion ei helpu i wneud bondiau cryfach yn yr ysgol. Trwy weithredu'r ymyraethau hyn sy'n seiliedig ar grwpiau gall ganiatáu i'r disgybl wella eu sgiliau cymdeithasol ac mae'n creu cyfleoedd ar gyfer dysgu cydweithredol. Hefyd y ffactor fydd o fudd i Elise fyddai gweithio gyda disgyblion sydd yn cydfynd yn agos â hi ar allu ac sydd â diddordebau tebyg. Bydd hyn yn caniatáu i'r plant fondio gan y byddai ganddynt rai pethau'n gyffredin a gallant ddangos sgiliau dysgu cydweithredol effeithiol. (Smawfield, 2013) Trwy ddefnyddio gweithgareddau sydd o ddiddordeb gall annog y disgyblion yn arwain y dysgu gan y gall Elise benderfynu pa fath o weithgaredd y mae hi am ei wneud y sesiwn benodol honno wrth gytuno ag aelodau eraill y grŵp. Syniad am weithgaredd y gall Elise gymryd rhan ynddo i wella'r elfen hon o ddatblygiad allai fod yn therapi Lego. Mae'r math hwn o ymyrraeth yn gweithio ar feysydd o ryngweithio cymdeithasol megis, gwrando ar eraill, rhannu, cyfathrebu ag eraill a datrys problemau. Mae yna adeiladwr, peiriannwr a chyflanwr i greu'r model Lego, gallai hyn fod yn fuddiol iawn i Elise weithio ar ei pherthynas gyda'i chyfoedion. (SALT & Light, 2019) Gall hyn hefyd gysylltu â'i datblygiad emosiynol fel ei hannog i siarad ag eraill a allai ganiatáu iddi siarad yn fwy agored yn y dyfodol i'r gweithiwr proffesiynol ELSA sydd wedi'i hyfforddi ac athrawes y dosbarth.

